ນະທີ່ນີ້, ນັກຂ່າວຂອງບັນດາອົງການສື່ມວນຊົນໄດ້ຮັບຂ່າວກ່ຽວກັບໝາກຜົນຂອງການຜັນຂະຫຍາຍບັນດານະໂຍບາຍຮັບປະກັນຊີວິດສັງຄົມ, ພັດທະນາເສດຖະກິດ, ນະໂຍບາຍມະຫາສາມັກຄີທົ່ວປວງຊົນ, ຮັບປະກັນຄວາມສະຫງົບ, ຄວາມເປັນລະບຽບຮຽບຮ້ອຍສຳລັບປະຊາຊົນ, ພິເສດແມ່ນປະຊາຊົນເຜົ່າສ່ວນໜ້ອຍ; ວຽກງານຮັບປະກັນສິດເສລີໃນການເຫຼື້ອມໃສ, ສາສະໜາ, ສິດໄດ້ດຳເນີນຊີວິດສາສະໜາ ແລະ ຈົດທະບຽນກຸ່ມສາສະໜາ, ພິເສດແມ່ນສຳລັບສາສະໜາໂປເຕສະຕັງ. ພ້ອມນັ້ນ, ກໍ່ເຂົ້າໃຈແຈ້ງກ່ວາກ່ຽວກັບປະສິດທິຜົນ ຂອງການຜັນຂະຫຍາຍຕຳຫຼວດຕາແສງເຂົ້າໃນກຳລັງຕຳຫຼວດທາງການ, ຮັບປະກັນບັນດາສິດ ແລະ ຜົນປະໂຫຍດອັນຊອບທຳຕາມກົດໝາຍຂອງປະຊາຊົນທ້ອງຖິ່ນ; ຕໍ່ສູ້, ຄັດຄ້ານບັນດາຂໍ້ມູນຂ່າວທີ່ຖືວ່າ ລັດຖະບານ ຫວຽດນາມ ບໍ່ທັນໄດ້ເອົາໃຈໃສ່ເຖິງປະຊາຊົນເຜົ່າສ່ວນໜ້ອຍ, ບັນດາບໍລິເວນເຂດຫ່າງໄກສອກຫຼີກ, ເຂດຊາຍແດນ ແລະ ບັນດາຖ້ອຍທຳນອງທີ່ກ່າວຫາ ຫວຽດນາມ ລະເມີດປະຊາທິປະໄຕ, ສິດທິມະນຸດ; ພິເສດແມ່ນບັນດາຄວາມານະພະຍາຍາມຂອງແຂວງ ລາຍເຈົາ ໃນວຽກງານລົບລ້າງໄພຄ້າມະນຸດກໍ່ຄືໜູນຊ່ວຍບັນດາຜູ້ປະສົບເຄາະຮ້າຍຈາກໄພຄ້າມະນຸດທີ່ໄດ້ຮັບການຊ່ວຍເຫຼືອກັບຄືນເມືອທ້ອງຖິ່ນສ້າງຊິວິດໃຫ້ເປັນປົກກະຕິ.
ເນື່ອງໃນໂອກາດນີ້, ຫ້ອງການປະຈຳຄະນະຊີ້ນຳສິດທິມະນຸດຂອງລັດຖະບານ ໄດ້ຈັດຕັ້ງການຢ້ຽມຢາມຢູ່ແຂວງລາຍເຈົາ ເພື່ອຊ່ວຍໃຫ້ນັກຂ່າວບັນດາອົງການຂ່າວສານໄດ້ເຂົ້າເຖິງຂໍ້ມູນຂ່າວສານ ແລະ ເອກະສານປະຕິບັດຢູ່ຂັ້ນຮາກຖານ, ຈາກນັ້ນ ກໍໄດ້ຮັບການຜັນຂະຫຍາຍວຽກງານເພື່ອໂຄສະນາບັນດາຜົນງານຮັບປະກັນສິດທິມະນຸດ, ໝາກຜົນແຫ່ງການປະຕິບັດນະໂຍບາຍຮັບປະກັນຊີວິດສັງຄົມ, ຮັບປະກັນສິດເສລີໃນການເຊື່ອຖື, ສາສະໜາ, ຮັກສາ ແລະ ເຊີດຊູຄຸນຄ່າເອກະລັກວັດທະນະທຳຂອງຊົນເຜົ່າສ່ວນໜ້ອຍ, ຄັດຄ້ານບັນດາຂໍ້ມູນຂ່າວສານ ແລະ ຖະແຫຼງການທີ່ບິດເບືອນ ແລະ ກ່າວຫາຫວຽດນາມ ລະເມີດປະຊາທິປະໄຕ ແລະ ສິດທິມະນຸດ.
ໄຊພອນ